# Aloe tenuior

Aloe tenuior és una espècie de planta suculenta de la família de les asfodelàcies. És endèmica de Sud-àfrica.

## Descripció

Són plantes que arriben a mesurar d'1 a 3 m d'alçada, amb tiges sense fulles per sota del plomall lax apical de les fulles. Té d'unes 12 a 20 fulles per tija, erectes, primes i lleugerament carnoses, de 100-190 x 10-18 mm i de color verd glauc. La inflorescència és simple, en forma de raïm, amb bràctees estretament deltoides-acuminades. Les flors són de color groc llimona cap a escarlata, cilíndriques, d'uns 10 a 19 mm de longitud i la boca lleugerament ampliada.
Aloe tenuior es diferencia de l'espècie Aloe ciliaris en el fet que la base de les fulles no és en absolut auriculada, i les anteres i l'estil són exerts. Les flors de l'espècie A. tenuior són una mica menors que les de l'espècie A. ciliaris. En el cas de l'espècie Aloe striatula els raïms són densos, i les flors són corbes i el doble que les d'A. tenuior.

## Distribució i hàbitat

Aquesta espècie es troba a Mpumalanga, KwaZulu-Natal i al Cap Oriental i Occidental, i se la pot trobar a camp obert a sòls arenosos amb Encephalartos longifolius, pastures, males herbes, diversos membres de la família Mesembryanthemaceae i altres petites plantes suculentes. Pocs cops se la troba a la vall de la sabana.

## Taxonomia

Aloe tenuior va ser descrita per Adrian Hardy Haworth i publicada a Philos. Mag. J. 67: 281, l'any 1825.

### Etimologia

* Aloe: nom genèric d'origen molt incert: podria ser derivat del grec άλς, άλός (als, alós), "sal" - donant άλόη, ης, ή (aloé, oés) que designava tant a la planta com al seu suc - a causa del seu gust, que recorda a l'aigua del mar. D'aquí va passar al llatí ălŏē, ēs amb la mateixa acceptació, i que, en sentit figurat, significava també "amarg". S'ha proposat també un origen àrab, alloeh, que significa "la substància amarga brillant"; però és més probable un origen complex a través de l'hebreu ahal (אהל), freqüentment citat a texts bíblics.
* tenuior: epítet específic que significa "més prim".

#### Sinonímia

* Aloe tenuior var. decidua Reynolds
* Aloe tenuior var. densiflora Reynolds
* Aloe tenuior var. glaucescens Zahlbr.
* Aloe tenuior var. rubriflora Reynolds
* Aloe tenuior var. tenuior

## Galeria

* A. tenuior var. tenuior
* A. tenuior var. densiflora
* A. tenuior var. rubriflora
* A. tenuior var. viridifolia

## Referències

* ↑ «Aloe tenuior». Royal Botanic Gardens, Kew: World Checklist of Selected Plant Families. [Consulta: 4 octubre 2011].
* ↑ «Aloe tenuior». Conservatorio y Jardín Botánico de Ginebra: Flora africana. [Consulta: 4 octubre 2011].
* ↑ Aloe tenuior a Jstor
* ↑ Aloe tenuior a Trópicos.
* ↑ La Llave del Mundo
* ↑ Balashon-Hebrew Language Detective
* ↑ Douglas Harper, Online Etimology Dictionary, 2001-2012
* ↑ «Aloe tenuior» a Epítetos Botánicos.
* ↑ «Aloe tenuior» a The Plant List. Data consulta: 27 de març de 2014.

## Bibliografia

* Bailey, L. H. & E. Z. Bailey. 1976. Hortus Third i–xiv, 1–1290. MacMillan, New York.
* Gibbs Russell, G. E., W. G. Welman, E. Reitief, K. L. Immelman, G. Germishuizen, B. J. Pienaar, M. v. Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2)

## Enllaços externs

* Philosophical Magazine and Journal. London 66:281. 1825.
* USDA, ARS, National Genetic Resources Program. Germplasm Resources Information Network - (GRIN) [Online Database]. «Enllaç».